מסיליה (ג'נין)

מִסִילְיֶה (בערבית: مِسِليَة) הוא כפר פלסטיני בצפון השומרון, הממוקם כ-14 ק"מ דרומית לעיר ג'נין, בגובה של כ- 400 מטר מעל פני הים.

מיקום גאוגרפי 
מסיליה שוכנת במישור קטן למרגלות הר הגלבוע, שהוא חסר כל ניקוז טבעי, ותואר בתחילת המאה העשרים כביצה גדולה בעונת הגשמים המתייבשת בקיץ.

היסטוריה
במסיליה נמצאו חרסים מהתקופות הרומית, הביזנטית, המוסלמית וימי הביניים נמצאו במסיליה.

בשנת 1838 תיאר אדוארד רובינסון את הכפר כשטייל באזור, כגובל במארג' סאנור הפורה ביותר. הוא ציין את הכפר כחלק ממחוז הריתה, צפונית לשכם. בשנת 1870 תיאר ויקטור גרן את הכפר כ"יושב על מורדותיה הצפוניים של גבעה נטועה בעצי זית מעולים; בתחתית יש מישור פורה ומעובד היטב." 

במפת הקרן לחקר ארץ ישראל שפורסמה ב-1882 מסיליה תואר כ"כפר קטן, מנותק מהצפון עם גבעת מדרום. הכפר מוקף זית ומטעים טובים, עם העמק הפתוח שנקרא וואדי אל מלק ('עמק המלך') בצפון. אספקת המים היא מבארות, שחלקן בעלות מראה קדום. מי הבארות מסופקים בעיקר על ידי מי גשמים."

במפקד 1922 של ארץ ישראל שערכו שלטונות המנדט הבריטי, במסיליה התגוררו כ-190 מוסלמים. מספר זה גדל במפקד 1931 ל-222 מוסלמים שהתגוררו ב-49 בתים. בסקר הכפרים של 1945 האוכלוסייה מנתה 330 נפשות על פני שטח של-9,038 דונם. מתוך שטח זה 2,683 דונם שימשו למטעים וקרקע להשקיה, 2,592 דונם שימשו לגידול דגנים, ואילו 23 דונם היו קרקע בנויה.

בשנת 1961 אוכלוסיית מסיליה מנתה 606 נפשות.

על פי הלשכה הפלסטינית המרכזית לסטטיסטיקה, אוכלוסיית הכפר מנתה 2,252 תושבים בשנת 2006. הגידולים החקלאיים העיקריים המעובדים במסיליה הם זיתים, ענבים, תאנים וירקות. בכפר נמצאו חורבות רומיות ואסלאמיות.

קישורים חיצוניים

הערות שוליים 

נפת ג'נין